  Виталий Пронин Бадӟым этнографической диктантэ Россиысь но кунгож сьӧрысь вань мылкыд карисьёс пыриськыны быгатозы. Туэ сое 3-тӥ—7-тӥ шуркынмонэ онлайн гожтозы. Нациосын ужанъя агентство но Удмуртиысь Йӧскалык политикая министерство диктантэз 6-тӥзэ ортчыто ни. Таяз арын сое англи, испан но китай кылъёсын гожтыны яра. Бадӟым эткнографической диктант пӧртэм калыкъёс сярысь тодон-валанъёсты гинэ уг эскеры, со этнографиен тунсыкъяськонэз будэтэ, кунамы уно калыкъёс уло шуыса, возьматэ. Акция диктант шуыса нимаське ке но, шонер гожъяськыны быгатэмез уг эскеры, пӧртэм юанъёслы валэктон сётыны дэмла. Оглом луоз 30 юан: 20-ез пӧртэм калыкъёс сярысь тодон-валанъёсты шарая, нош 10-сэ котькуд улос нимысьтыз малпа, отчы асьсэ шаеренызы, историенызы, географиенызы, литератураенызы герӟаськем юанъёсты пыртэ. Валэктонъёс сётыны 45 минут сётӥське. Бадӟым этнографической диктантлэн miretno.ru сайтаз юанъёс потозы 3-тӥ шуркынмонэ 00.01 часын. Оглом диктантэз ортчыса, 100 балл люканы луэ. Люкам баллъёс тодмо луозы, вань юанъёслы валэктон сётэм бере. Соку ик электрон почтаяды акцие пыриськемды сярысь онлайн-сертификат вуоз. Сергей Захаров Теги: бадымэтнографическойдиктант большойэтнографическийдиктант бэд  